Kot-d’Ivuardagi namoyish davomida 1 kishi halok bo‘ldi, 10 kishi yaralandi

Kot-d’Ivuarning markaziy qismida joylashgan Buake shahridagi namoyishni tarqatib yuborish davomida kamida bir kishi halok bo‘ldi, o‘n kishi yaralandi. Bu haqda France-Presse agentligi ma’lumotiga tayanib, “TASS” xabar bermoqda.

Agentlikning ma’lum qilishicha, 29 yoshli erkak namoyishchilar va politsiyaning to‘qnashuvi davomida qornidan yaralanib halok bo‘lgan.
“Kamida o‘n kishi jarohat olib, shifoxonaga yotqizilgan. Qornidan yaralangan bir kishi tez yordam mashinasida halok bo‘lgan. Bu o‘q uzishdan hosil bo‘lgan jarohat edi”, — deya tasdiqladi agentlikka shifoxona vakili.
Namoyishchilar elektr energiyasi tariflarining oshirilishi va narxlarning o‘sishiga qarshi chiqish qilmoqda. Shu kabi namoyishlar 19-iyul, seshanba kuni Yamusukro shahrida, 20-iyul, chorshanba kuni esa Daloa shahrida bo‘lib o‘tgan edi.
Namoyishchilar Kot-d’Ivuarning energetika kompaniyasi, banklar ofislari, shuningdek, ma’muriy binolarga hujum qildi.